Galia Kondeva

Galia Georgieva Kondeva-Mankova (; Razlog, 1963ko abenduaren 24a) bulgariar mediku eta politikaria da, 2024ko apiriletik 2025eko urtarrilera Bulgariako Osasun ministroa izan zena.

 Bizitza 
Galia Kondevak medikuntzan graduatu zen 1987an, barne medikuntzan eta hematologia klinikoan espezializatuz. Kudeaketa medikoa ere ikasi zuen. Bulgariako Mediuntza Elkarteko kidea da, eta Pirogov larrialdietako ospitalean, Vita Ospitalean eta Sofiako Acibadem Tokuda ospitalean lan egin du. 2003tik aurrera bost urtez Osasun Aseguru Fundazio Nazionaleko departamentu bat zuzendu zuen, eta 2017tik 2018ra fundazio horretako zuzendaria izan zen.

2024ko apirilaren 9tik 2025eko urtarrilaren 16ra arte, Dimitar Glavtxeven kabineteko Osasun ministroa izan zen, aurretik bi agintalditan jarduneko ministro gisa aritu ondoren. Bigarren agintaldiaren hasieran, osasun-langileen (batez ere erizainen) arazo zaharrak konpontzeari, Osasun Programa Nazionalari eta Haur Ospitale Nazional berri baten eraikuntzari arreta jarri behar zela adierazi zuen. Kritikak jaso zituen ospitale pribatua eraikitzeko erabakiagatik, baina erabakiaren alde ez zutela presiorik egin esan zuen. 2024ko abuztuan, Yossi Levi Sfari Israelgo enbaxadorearekin eztabaidatu zuen Israelgo Osasun Ministerioarekin amen eta haurren osasunari buruzko akordio bat sinatzea.

 Erreferentziak 

 Kanpo estekak 

Kategoria:Bulgariako ministroak
Kategoria:Emakume ministroak
Kategoria:Osasun ministroak
Kategoria:XXI. mendeko politikariak
Kategoria:Bulgariako medikuak
Kategoria:Emakume medikuak